《喜雪和许海秋独游龙树寺韵 其二》
清代·尹耕云

幽人与飞鸟，出门共所向。破除世网局，豁达天倪畅。

危楼根青冥，高空列屏障。俯身视荒泽，葭菼色凄怆。

会心匪一悰，遇物得万状。领君弦外音，寥寥契牙旷。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。